Pat Robertson

**Marion Gordon Robertson**, kjent som **Pat Robertson** (1930–2023),  var en amerikansk konservativ TV-predikant som tilhørte Southern Baptist Convention. I dette trossamfunnet var han ordinert pastor i mange år, skjønt han stod for en karismatisk teologi som ikke var tradisjonell eller særlig utbredt blant *Southern Baptists*. Etter at han forgjeves hadde søkt nominasjon som republikansk presidentkandidat i 1988, søkte han ikke tilbake til den formelle status som pastor i trossamfunnet.

Han var grunnlegger av The Christian Broadcasting Network (CBN) som nådde (2021) ut til 180 land på 71 språk. Der var han i flere tiår programleder for TV-programmet *The 700 Club* innen han trakk seg tilbake i 2021. Som eier av CBN ble han personlig svært formuende. Han var også grunnlegger av og kansler for Regent University.
## Liv og virke
### Bakgrunn
Pats Robertsons forfedre var blant de første europeiske immigrantene til Amerika. En av hans forfedre deltok i Boston Tea Party. 

Han var sønn av Absalom Willis Robertson, en tidligere representant for Virginia i Representantenes hus og Senatet i USA. Robertson var en amerikansk marinesoldat og stasjonert i Japan under Koreakrigen. Han deltok ikke i kamp.

### Forkynner
Fra tidlig i 1980-årene var en ledende figurene innen det kristne høyre i USA og grunnla også aktivistorganisjonen Christian Coalition. Han stilte opp i det republikanska primærvalget før presidentvalget i 1988 mot blant annet George Bush og Bob Dole. Robertsons kampanje startet godt da han ble andremann etter Bob Dole i primærvalget i Iowa, men Robertson sakket aktreut etter krangel om hva han hadde hevdet om sin militærtjeneste, og som resultat av de skandaler som herjet rundt TV-predikantene Jimmy Swaggart og Jim Bakker.

I 2005 skapte han overskrifter etter å ha ytret at USAs regjering burde la Venezuelas president Hugo Chavez tas av dage. Robertson har også ytret seg anti-muslimsk, anti-homofilt og antifeministisk.

Robertson talte ofte om det snart kommende Harmageddon. I 1982 spådde han at dommedag skulle komme innen årets slutt. I januar 2007 sa han at Gud hadde meddelt ham at en stor terrordåd skulle skje i USA  samme år.

Han forfattet *The New World Order*, en bok som påstår at jødiske bankierer, kommunister, frimurerordenen, Illuminati og Satan og andre planlegger å ramme USA via Europa og FN.

I januar 2006 sa han at den dødelige hjerneblødning som hadde rammet Israels statsminister Ariel Sharon var Guds straff for at Sharon hadde latt dele Det Hellige Land (han siktet særlig til den israelske uttrekning fra Gazastripen). Etter at Israel reagerte med å true om å utestenge Robertsons organisasjon fra et religiøst byggeprosjekt *(Galilee Christian Heritage Center)* i Israel verdt ca 50 milloner dollar, bad Robertson om unnskyldning i et brev rettet til Sharons sønn Omri Sharon.

Etter 11. september-angrepene gjester Jerry Falwell Robertsons TV-program *The 700 Club* og skyldte angrepene på blant annet abortleger, homoseksuelle og feminister, noe Robertson syntes å gi ham rett i.

Robertson har i sitt TV-program uttalt stöd för Charles Taylor, eks-president i Liberia, anklaget på forbrytelser mot menneskeligheten. Det fremkom senere at Robertson hadde investert $8 millioner i en gullgruve i Liberia. Under folkemordet i Rwanda bad han i TV-programmet om donasjoner til sin velfredsorganisasjon *Operation Blessing*, for å fly flyktninger fra Rwanda tll Zaire. I følge en utredning ble flyene brukt til å sende gruveutrustning til en gruve som Robertson eide i Zaire.

Etter jordskjelvet i Haiti i 2010 sa han at det var en straff for at Haiti hadde inngått en pakt med djevelen får å bli fridd fra den franske kolonialmakt.
## Verker
* *Shout It from the Housetops*, an autobiography with Jamie Buckingham (1972, repr 1995) 
* *My Prayer for You* (1977) 
* *The Secret Kingdom* (1982) 
* *Answers to 200 of Life's Most Probing Questions* (1984) 
* *Beyond Reason: How Miracles can Change your Life* (1985) 
* *America's Dates with Destiny* (1986) 
* *The Plan* (1989) 
* *The New Millennium* (1990) 
* *[[The New World Order (Robertson)|The New World Order]]* (1991) 
* *Turning Tide: The Fall of Liberalism and the Rise of Common Sense* (1993) 
* *The End of the Age* (1995, fiction) 
* *Six Steps to Spiritual Revival: God's Awesome Power in Your Life* (2002) 
* *Bring It on: Tough Questions, Candid Answers*, Nashville, Tenn: W Pub. Group, 2003.  
* *The Ten Offenses* (2004) 
* *Courting Disaster* (2004) 
* *Miracles Can Be Yours Today* (2006) 
* *On Humility* (2009) 
* *Right on the Money: Financial Advice for Tough Times* (2009) 
* *I Have Walked With the Living God* (2020) 
* *The Power of the Holy Spirit in You: Understanding the Miraculous Power of God* (2022) 
* *The Shepherd King: The Life of David* (2023) 
## Litteratur
* 
* 
* Marley, David John. *[http://jsr.fsu.edu/Volume11/Sherrard.htm Pat Robertson: An American Life]*
## Referanser